IT Kaut $51 Juta Dolar, Atasi Beberapa Rekod Filem Sebelum Ini.
Filem seram thriller yang menampilkan badut yang menakutkan, IT telah mencipta beberapa kejutan pada minggu pembukaan apabila berjaya mengaut kutipan tiket sebanyak $51 juta dolar, kutipan tertinggi bagi bulan September, mengatasi rekod kutipan tiket filem animasi Hotel Transylvania 2 yang mengutip sebanyak $48.5 juta pada minggu pertama bulan September. Kutipan minggu pertama ini juga merupakan kutipan tertinggi buat studio pengeluar, New Line Cinema. Selain itu juga, semasa sesi pra-tonton pada Khamis yang lalu, IT berjaya mengutip $13.5 juta pada tayangan tersebut, mengatasi rekod R-Rated Deadpool yang mengaut $12.7 juta semasa pra-tonton filem berkenaan. Selain itu juga, IT menjadi filem R-Rated paling banyak ditayangkan di pawagam iaitu sebanyak 4,103 panggung wayang di seluruh negara Amerika Syarikat itu. Sementara itu, untuk pasaran antarabangsa, IT berjaya mengutip sebanyak $25.7 juta dolar dengan ditayangkan di 46 buah negara. Filem yang diarahkan oleh Andrés Muschietti adalah adaptasi dari Novel IT karya novelis terkenal Stephen King dan mengisahkan Badut Pennywise yang telah mengganas di pekan kecil bernama Derry sejak berabad yang lalu dan sekumpulan kanak-kanak yang cuba menentang dan menumpaskan entiti jahat tersebut. IT  diklasfikasikan sebagai 18 dan kini sedang ditayangkan diseluruh pawagam tanah air.  IT  diklasfikasikan sebagai 18 dan kini sedang ditayangkan diseluruh pawagam tanah air. 